અમદાવાદ: હિંમતનગર રોડ પર બે બાઈક સામસામે અથડાતાં રોડ પર પટકાયેલા બે યુવાનો પર ટ્રક ફરી વળતાં બંનેના કમકમાટીભર્યાં મોત થયાં હતાં. પોલીસે ટ્રકચાલક વિરુદ્ધ ગુનો દાખલ કરી સઘન તપાસ શરૂ કરી છે. અા અંગેની વિગત એવી છે કે ગઈ કાલે બપોરના સુમારે હિંમતનગર-તલોદ રોડ પર નવભારત ફેક્ટરી સામેથી વિજાપુર તાલુકાના સોજા ગામના રહીશ વીરેન્દ્રસિંહ ભારતસિંહ રાઠોડ અને મહોબતસિંહ અર્જુનસિંહ રાઠોડ નામના બે યુવાનો બાઈક પર પસાર થઈ રહ્યા હતા ત્યારે સામેથી પુરઝડપે અાવી રહેલા બાઈક સાથે અથડાતાં અા અકસ્માત થયો છે, જેમાં ઉપરોક્ત બંને યુવાનો રોડ પર પટકાયા હતા.